เงินบาทเปิด 31.29/31 บาท
ธนาคารซีไอเอ็มบีไทย รายงาน เงินบาทเปิด 31.29/31 ทิศทางแกว่งแคบรอผลหารือรมว.คลังฝรั่งเศส-เยอรมนี
22 พ.ค. 2555

ธนาคารซีไอเอ็มบีไทย รายงาน เงินบาทเปิด 31.29/31 ทิศทางแกว่งแคบรอผลหารือรมว.คลังฝรั่งเศส-เยอรมนี
นักบริหารเงินธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 31.29/31 บาท/ดอลลาร์ จากเย็นวานนี้ที่ปิดตลาดที่ระดับ 31.34/36 บาท/ดอลลาร์ เงินบาทแข็งค่าลงมา เนื่องจากตลาดจับตามองการประชุมระหว่างนายโวล์ฟกัง ชอยเบิล รมว.คลังเยอรมนี และนายปิแอร์ มอสโควิซี รมว.คลังฝรั่งเศส ซึ่งจัดขึ้นที่กรุงเบอร์ลิน วันพุธนี้ก็เลยทำให้ค่าเงินยูโรขยับแข็งค่าขึ้นมา และดอลลาร์ฃอ่อนลงไปเล็กน้อย 
โดยวันนี้ค่าเงินยูโรอยู่ที่ระดับ 1.2793/2797 ดอลลาร์/ยูโร ส่วนค่าเงินเยนอยู่ที่ระดับ 79.32/37 เยน/ดอลลาร์
สำหรับทิศทางเงินบาทวันนี้ คาดว่า ทุกคนคงจะรอฟังผลการหารือระหว่างฝรั่งเศสและเยอรมนี ดังนั้นเงินบาทน่าแกว่งในกรอบแคบๆ ระหว่าง 31.25-31.35 บาท/ดอลลาร์
นอกจากนี้ วันนี้วันอังคาร สมาคมนายหน้าอสังหาริมทรัพย์แห่งชาติจะรายงานยอดขายบ้านมือสองเดือนเม.ย.